Portsmouth

Portsmouth (distaget: [ˈpɔːtsməθ]), a zo ur gêr eus kontelezh Hampshire war aod kreisteiz Bro-Saoz. 214 300 a dud a oa o vevañ enni e 2024. Unan eus tri porzh brezel brasañ ar Royal Navy eo, ouzhpenn ur porzh kenwerzh ha beajiñ. Diazezet e oa bet ar ger e-pad mare ar Romaned. Porzh pouezus e-pad kantvedoù, Portsmouth a zo ar c'hal-alej koshañ eus ar bed. Bez e voe ivez lec'h diazez difenn Bro-Saoz e-pad aloubadeg ar C'hallaoued e 1545. E 1859 e voe savet lec'hioù kreñv anvet Palmerston Forts evit talañ ouzh un dagadenn o tont eus peurrest Europa. E penn kentañ an XIXvet kantved, Portsmouth a oa ar gêr kreñvaet ar muiañ er bed. Gwelet e oa evel "the world's greatest naval port" ("ar porzh gwellañ er bed") pa oa Impalaeriezh Bro-Saoz en e-barr dre ar Pax Britannica. Ar c'hentañ linenn produiñ a voe savet eno, d'ar mare-se e oa al lec'h greanterezh pouezusañ er bed. E-pad an Eil Brezel-bed, ar gêr a oa bet diazez evel poent sevel ha loc'hañ ar bigi dilestrañ. Bombezet garv e voe gant al Luftwaffe e-pad ar Portsmouth Blitz. Lazhet e oa bet 930 a dud. War enezenn Portsea emañ ul lodenn vat eus kêr Portsmouth. Liammoù diavaez (en) Porstmouth War BBC Domesday Reloaded (en) Travel & Tourism e Portsmouth war Curlie